NORAKSTS

|  |  |
| --- | --- |
| 24.03.2023. | Nr.3/7 |

###### LOKĀLPLĀNOJUMA ZEMES VIENĪBĀM CUKURA IELĀ 23, CUKURA IELĀ 25, CUKURA IELĀ 27 UN CUKURA IELĀ 29, JELGAVĀ, APSTIPRINĀŠANA UN SAISTOŠO NOTEIKUMU IZDOŠANA

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Jelgavas valstspilsētas domes 2022. gada 25. marta lēmumu Nr.5/5 “Lokālplānojuma izstrādes uzsākšana zemes vienībām Cukura ielā 23, Cukura ielā 25, Cukura ielā 27 un Cukura ielā 29, Jelgavā, lai izdarītu grozījumus Jelgavas pilsētas teritorijas plānojumā, un darba uzdevuma apstiprināšana” tika uzsākta lokālplānojuma zemes vienībām Cukura ielā 23, Cukura ielā 25, Cukura ielā 27 un Cukura ielā 29, Jelgavā, (turpmāk – Lokālplānojums) izstrāde, apstiprināts darba uzdevums un izstrādes vadītājs, pamatojoties uz Lokālplānojuma teritorijas īpašnieka 2022. gada 3. februāra iesniegumu. Lokālplānojuma izstrādātājs ir SIA “Arhitektūra un vide”.

Saskaņā ar Jelgavas valstspilsētas domes 2022. gada 24. novembra lēmumu Nr.15/12 „Lokālplānojuma zemes vienībām Cukura ielā 23, Cukura ielā 25, Cukura ielā 27 un Cukura ielā 29, Jelgavā, redakcijas nodošana publiskajai apspriešanai un atzinumu saņemšanai” Lokālplānojuma redakcija tika nodota publiskai apspriešanai.

Publiskās apspriešanas termiņš tika noteikts četras nedēļas, laika posmā no 2022. gada 8. decembra līdz 2023. gada 4. janvārim neklātienes formā (attālināti), un tās laikā netika saņemti iedzīvotāju iebildumi vai priekšlikumi.

Atbilstoši Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 86. punktam Lokālplānojuma izstrādes vadītājs ir sagatavojis ziņojumu par Lokālplānojuma redakcijas publiskās apspriešanas rezultātiem (1. pielikums). Ziņojumam ir pievienoti publiskās apspriešanas sanāksmju protokoli un pārskats par saņemtajiem institūciju atzinumiem.

2023. gada 10. februārī Jelgavas valstspilsētas pašvaldībā ir saņemts SIA “Arhitektūra un vide” iesniegums ar lūgumu apstiprināt izstrādāto Lokālplānojuma redakciju.

Lokālplānojuma redakcijas materiāli pieejami valsts vienotajā ģeotelpiskās informācijas portālā www.geolatvija.lv - <https://geolatvija.lv/geo/tapis#document_23413>.

Pamatojoties uz Pašvaldību likuma 10. panta pirmās daļas 1. punktu, Teritorijas attīstības plānošanas likuma 12. panta pirmo daļu un 25. pantu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 88.1. apakšpunktu, 91. punktu, un publiskās apspriešanas rezultātiem,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Apstiprināt lokālplānojumu zemes vienībām Cukura ielā 23, Cukura ielā 25, Cukura ielā 27 un Cukura ielā 29, Jelgavā.
2. Izdot Jelgavas valstspilsētas pašvaldības 2023. gada 24. marta saistošos noteikumus Nr.23-4 “Lokālplānojuma zemes vienībām Cukura ielā 23, Cukura ielā 25, Cukura ielā 27 un Cukura ielā 29, Jelgavā, teritorijas izmantošanas un apbūves noteikumi un grafiskā daļa – funkcionālais zonējums” (2. pielikums).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. martā